 Gudaha jeelka weyn ee magaalada Hargeysa waxaa ka caan ah makhsin dadka maxaabiista ah si weyn loogu ciqaabo oo loo yaqaano alla ka jeed mid ka mid ah maxaabiista ku xidhan jeelka magaalada Hargeysa oo aan si qarsoodi ah kula xidhiidhay ayaa ii sheegay in makhsinka gudahiisa lagu diyaariyey wax alla iyo wixii qudhun ahaa sida cayayaan nool, saxarada bin-aadmiga, iyo xashiish badan, waxaa ku yaalla makhsinka alla ka jeed dhawr sil siladood, marka maxbuuska lagu dhex ciqaabayo makhsinkaasi magacaa loo bixiyey ayaa waxaa lagu shuba biyo si khashinka iyo qudhunku u kacaan, ka dibna waxaa labada gacmood iyo labada lugood lagaga xidha katiinad waxaana ul iyo shabuug lagaga garaaca caloosha iyo gacmaha, marka uu maxbuusku dhiig baxo ayaa lagu shuba milix si uu nabarku olol u sameeyo. 